C 452/52
HR
Službeni list Europske unije
29.11.2022.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv Kao nefermentirani proizvod bez kore, skuta sa ZOI-jem „Ricotta di Bufala Campana” je 100 % jestiva i naročito podložna, možda čak i više nego ostali svježi mliječni proizvodi, riziku od naknadne kontaminacije i kvarenja zbog povećanja broja mikroorganizama u okolišu koji bi mogli doći u dodir s površinom proizvoda tijekom završne faze cijeđenja ricotte.
S obzirom na to da je skuta sa ZOI-jem „Ricotta di Bufala Campana” svjež proizvod koji se ne podvrgava zrenju, tijekom roka trajanja mora se izbjeći razvoj mikroba.
Kako bi se izbjegao rizik od kvarenja, proizvod bi trebalo pakirati u certificiranom proizvodnom pogonu.
Skuta sa ZOI-jem „Ricotta di Bufala Campana” mora se omotati papirom i pakirati u zatvorene toplinski ili vakuumski zapečaćene plastične spremnike ili drugu ambalažu za upotrebu u prehrambenoj industriji.
Ako se proizvod prodaje za upotrebu kao sastojak u prerađenoj hrani, dopuštena su pakiranja mase do 40 kg.
3.6.
Posebna pravila za označivanje proizvoda na koji se odnosi registrirani naziv Osim logotipa oznake, grafičkog simbola EU-a i informacija propisanih zakonom, te ovisno o vrsti pakiranja, na pakiranju se, gdje je to primjenjivo, mora nalaziti riječ „fresca” ispisana jasnim i čitkim tiskanim slovima, neposredno ispod naziva „Ricotta di Bufala Campana” (ZOI), u veličini fonta upola manjoj od veličine upotrijebljene za naziv „Ricotta di Bufala Campana”.
Zabranjeno je dodavanje deskriptora koji nisu izričito predviđeni, uključujući pridjeve „fine” (fino), „scelto” (vrijedno), „extra” (ekstra), „selezionato” (birano), „superiore” (vrhunsko), „genuino” (autentično) i bilo koje druge pohvale proizvoda.
Međutim, dopuštena je upotreba naziva robnih marki, pod uvjetom da nemaju pohvalni karakter i da nije vjerojatno da će potrošača dovesti u zabludu.
Mogu se upotrijebiti i drugi istiniti i provjerljivi navodi ako su dopušteni važećim zakonodavstvom.
Riječi „Ricotta di Bufala Campana DOP” moraju biti navedene na talijanskom jeziku.
Logotip oznake mora biti izdan od strane kontrolnog tijela prema uputama Ministarstva za poljoprivrednu, prehrambenu i šumarsku politiku.
Logotip proizvoda čini trobojna vrpca koja okružuje siluetu bivolje glave.
Okružuju ga riječi „RICOTTA DI BUFALA CAMPANA” ispisane velikim tiskanim slovima.
4.
Sažeta definicija zemljopisnog područja Područje proizvodnje skute sa ZOI-jem „Ricotta di Bufala Campana” uključuje dio administrativnog teritorija regija Kampanije, Lacija, Apulije i Molisea, kako je detaljno navedeno u nastavku.
U Kampaniji se sastoji uglavnom od područja koje okružuje rijeke Garigliano i Volturno smještenog između ravnice rijeke Sele i područja Cliento, tj. duž obale i u dolinama.
U Laciju je koncentrirano između doline rijeke Amaseno i obližnje ravnice Pontina.
U Apuliji ga čini pojas ravnica i brežuljaka u pokrajini Foggia u podnožju rta Gargano.
U Moliseu obuhvaća samo općinu Venafro koja je tek nedavno došla pod upravu te regije.
Oduvijek je bilo dio poznatog područja „Terra di Lavoro”, koje obuhvaća čitavu današnju pokrajinu Caserta.
U prošlosti je to bilo cijenjeno lovačko područje u Napuljskom Kraljevstvu pod dinastijom Bourbona.
5.
Povezanost sa zemljopisnim područjem Orografski, pedološki i klimatski uvjeti na područjima navedenima u točki 4. glavni su čimbenici koji su pogodovali širenju uzgoja bivola na tim područjima.
Zahvaljujući svojim morfološkim karakteristikama bivol se može nositi s teškim okolišnim uvjetima i savršeno je prikladan za uzgoj na područjima s tipičnom sredozemnom makroklimom.
Pedološke karakteristike nizina u kojima je tlo aluvijalnog podrijetla i/ili izvorno močvarno i brežuljaka s raširenim tlima vulkanskog podrijetla, u kombinaciji s makroklimom tipičnom za taj dio Sredozemlja, odredile su koje biljke